स्टीफंस के शिक्षकों ने पद छोड़ने की धमकी दी
{चार सदस्यों की असहमति के बाद भी स्वायत्ता मांगने का किया फैसला
{फैसले के खिलाफ छात्रों ने प्रदर्शन कर जताया विरोध
नई दिल्ली | सेंटस्टीफंस के कुछ शिक्षकों ने कॉलेज की संचालन परिषद के स्वायत्ता मांगने के फैसले के खिलाफ अपने प्रशासनिक पदों से इस्तीफा देने की धमकी दी है। इस बीच छात्रों ने गुरुवार को प्रदर्शन कर संस्थान के कदम का विरोध किया। छात्रों के प्रदर्शन के बीच संचालन परिषद ने पिछले हफ्ते फैसला किया था कि संस्थान के लिए स्वायत्ता मांगने के प्रस्ताव पर आगे बढ़ा जाए। एक शिक्षक, जो स्टाफ एसोसिएशन के सदस्य भी हैं, ने बताया कि अलोकतांत्रिक तरीके से संचालन परिषद की वह बैठक बुलाई गई थी, जिसमें स्वायत्ता मांगने का फैसला किया गया। उन्होंने कहा, चार सदस्यों की असहमति के बावजूद फैसला किया गया। कॉलेज के स्टाफ असोसिएशन ने फैसला किया है कि शिक्षक गैर-लाभकारी आधार पर संभाले जा रहे अपने प्रशासनिक पदों से इस्तीफा दे देंगे। संचालन परिषद 18 सदस्यों वाली एक इकाई है, जिसमें कॉलेज के शिक्षक, चर्च के सदस्य और अन्य निर्वाचित प्रतिनिधि शामिल हैं।
सेंट स्टीफंस के प्रधानाचार्य जॉन वर्गीज ने दावा किया कि इस फैसले से छात्रों एवं शिक्षकों पर प्रभाव नहीं पड़ेगा, क्योंकि अल्पसंख्यक दर्जे से पहले ही कॉलेज को स्वायत्ता मिली हुई है। बहरहाल, छात्रों ने प्रधानाचार्य के दफ्तर के बाहर विरोध प्रदर्शन कर विभिन्न पक्षों के साथ उचित विचार-विमर्श करने की मांग की। प्रशासनिक पदों से इस्तीफा देने की शिक्षकों की धमकी पर प्रधानाचार्य ने कोई टिप्पणी नहीं की।
hin_Deva hin_Deva hin_Deva hin_Deva hin_Deva